《次韵抱朴君同紫芝见过》
宋代·韩淲

春来得新语，胜食斋房芝。舌本久已强，便觉此意随。

三咽元和津，髣髴疑管窥。是事夫如何，今古诚一时。

起搔种种发，抖擞酬酢之。楼西万山横，其中真吾诗。

试断取一二，惨惨天四垂。谁云泌之水，而可以乐饥。

但愿且吃饭，底用谈所知。彼哉长物尔，徒败人佳思。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。